2023 m. spalio 5 d. Teisingumo Teismo (ketvirtoji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Office français de protection des réfugiés et apatrides / SW
(Byla C-294/221, OFPRA (Palestiniečių kilmės asmens be pilietybės pabėgėlio statusas))
(Prašymas priimti prejudicinį sprendimą – Bendra prieglobsčio ir papildomos apsaugos politika – Direktyva 2011/95/ES – 12 straipsnis – Pabėgėlio statuso nesuteikimas – Jungtinių Tautų pagalbos ir darbų agentūros Palestinos pabėgėliams Artimuosiuose Rytuose (UNRWA) įregistruotas asmuo – Sąlygos, kuriomis šis asmuo „ipso facto“ gali pasinaudoti Direktyva 2011/95/ES – UNRWA apsaugos ar paramos teikimo nutrūkimas – Sveikatos priežiūros ir gydymo nesuteikimas – Sąlygos)
Proceso kalba: prancūzų
Prašymą priimti prejudicinį sprendimą pateikęs teismas
Conseil d'État
Šalys pagrindinėje byloje
Kasatorė: Office français de protection des réfugiés et apatrides
Kita kasacinio proceso šalis: SW
Rezoliucinė dalis
2011 m. gruodžio 13 d. Europos Parlamento ir Tarybos direktyvos 2011/95/ES dėl trečiųjų šalių piliečių ar asmenų be pilietybės priskyrimo prie tarptautinės apsaugos gavėjų, vienodo statuso pabėgėliams arba papildomą apsaugą galintiems gauti asmenims ir suteikiamos apsaugos pobūdžio reikalavimų 12 straipsnio 1 dalies a punkto antras sakinys
turi būti aiškinamas taip, kad
Jungtinių Tautų pagalbos ir darbų agentūros Palestinos pabėgėliams Artimuosiuose Rytuose (UNRWA) apsaugos ar paramos teikimas turi būti laikomas nutrūkusiu, kai ši agentūra palestiniečių kilmės asmeniui be pilietybės, kuriam teikiama tokia apsauga ar parama, negali užtikrinti galimybės gauti medicininę priežiūrą ir gydymą, be kurių pastarajam kyla realus neišvengiamos mirties pavojus arba realus pavojus, kad jo sveikatos būklė gerokai, greitai ir nepataisomai pablogės ar labai sutrumpės jo gyvenimo trukmė. Nacionalinis teismas turi patikrinti, ar esama tokio pavojaus.
____________
1 OL C 276, 2022 7 18.